กินยาคุม minnie แบบ 21 เม็ดเริ่มแผงที่สองค่ะ กินยาหลังจากหยุดยาไป 7 วัน ตอนนี้เริ่มกินแล้วค่ะ ในวันที่ 8 ตัวยาจะออกฤทธิ์ตั้งแต่เม็ดไหนหรอคะ แล้วจะมีเพศสัมพันธ์ได้หลังจากทานเม็ดแรกเลยไหมคะ ?
สวัสดีค่ะ หากได้ทานยาคุมกำเนิดต่อเนื่องเป็นแผงที่ 2 แล้ว ยาคุมกำเนิดก็จะออกฤทธิ์ในการป้องกันการตั้งครรภ์ได้ตั้งแต่เม็ดแรกที่ทาน ดังนั้น สามารถที่จะมีเพศสัมพันธ์ได้ตั้งแต่เม็ดแรกที่ทานค่ะ แต่ทั้งนี้ ที่ผ่านมาต้องทานยาอย่างถูกต้องด้วย คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันของแต่ละวัน และเมื่อทานครบ 21 เม็ด ได้เว้นระยะ 7 วัน ก่อนเริ่มทานแผงใหม่ และในช่วงที่เว้นระยะ ได้มีประจำเดือนมาแล้วด้วยค่ะ